|  |  |
| --- | --- |
|  |  **2020 г.** |
|  |   |

|  |
| --- |
|  |

**ОБЩИНСКИ ПЛАН ЗА МЛАДЕЖТА НА ОБЩИНА РУДОЗЕМ ЗА 2020 ГОДИНА**

**СЪДЪРЖАНИЕ**

**І. Въведение стр. 3**

**ІІ. Анализ на предизвикателствата пред младежта стр. 3**

**в община Рудозем**

1. **Демографска перспектива стр. 3**
2. **Образование стр. 4**
3. **Младежка заетост стр. 5**
4. **Достъп до информация и услуги стр. 6**
5. **Гражданска активност стр. 7**
6. **Младежко доброволчество стр.7**
7. **Здравословен начин на живот стр. 8**
8. **Младежка престъпност стр. 8**

**ІІІ. Приоритети и специфични цели за провеждане на стр. 9**

**общинската политика за младежта и мерки за постигането им**

1. **Неформално и формално обучение стр. 9**
2. **Младежка заетост стр. 9**
3. **Достъп до информация за възможностите за стр. 9**

**развитие и финансиране на младежки инициативи**

**и услуги**

1. **Гражданска активност стр. 10**
2. **Младежко доброволчество стр. 10**
3. **Насърчаване за здравословен начин на живот** **стр. 10**
4. **Младежката престъпност стр. 10**

**ІV. Описание на дейностите, които допринасят за стр. 10**

**постигане на целите**

**V. Организация и координация на дейностите за стр. 11**

**постигане на целите**

**VІ. Очаквани резултати стр. 11**

**VІІ. Осигуряване на информация и публичност на плана стр. 12**

**І. ВЪВЕДЕНИЕ**

Годишният общински план за младежта на община Рудозем е разработен въз основа на приоритетите и стратегическите цели, заложени в Националната стратегия за младежта 2012-2020 г. и в изпълнение на Закона за младежта.

Общинският план за младежта е документ за планиране и изпълнение на приоритетите на общинската и националната политика за младите хора. Стратегическите цели, заложени в документа са свързани с насърчаване на икономическата активност и кариерното развитие на младите хора, подобряване на достъпа до информация и качествени услуги, насърчаване на здравословния начин на живот, превенция на социалното изключване на млади хора в неравностойно положение, развитие на младежкото доброволчество, повишаване на гражданската активност, развитие на младите хора в малките населени места и селските райони, развитие на международния и между културния диалог и повишаване на ролята на младите хора в превенцията на престъпността.

 Основната цел на общинския план е подобряване качеството на живот и реализацията на младите хора в община Рудозем, чрез създаване на благоприятна, насърчаваща и подкрепяща среда. Дейностите в плана са насочени към анализиране на ресурсите за младежко развитие в общината и обхващат младите хора на възраст от 15 до 29 години.

 При разработването на настоящия план общината осъществи тясно сътрудничество с институции и организации от секторите: образование, заетост, социална подкрепа, здравеопазване, с неправителствени организации – читалища и Местна комисия за борба с противообществените прояви на малолетни и непълнолетни.

**ІІ. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА РУДОЗЕМ**

Основна характеристика на младежката общност е нейната динамична промяна. Като най-характерна черта сред младите се очертава стремежът към независимост и самореализация, подчертан стремеж към самостоятелни решения и индивидуален подход към живота.

1. **Демографска перспектива**

В условията на динамично развиващо се общество, настъпващите промени и засилващата се миграция на млади хора в чужбина, едно от най-големите предизвикателства пред институциите е да мотивират младите хора да се реализират в България, да се създаде стабилен социален и икономически климат, мотивиращ младежите да останат в страната.

В резултат на демографски и миграционни процеси числеността на населението в общината трайно намалява през последните пет години, а това неминуемо обуславя и намаляването на обхвата на целевата група от този план.

Съотношението мъже/жени се променя слабо през последните 5 години. Запазва се тенденцията като цяло превес да има относителния дял на женския пол.

Налице е продължаващ процес на застаряване на населението, който се изразява в намаляване на абсолютния брой и относителния дял на населението под 15 години и увеличаване на броя и дела на населението на 65 и повече години.

1. **Образование**

С влизането в сила на Закона за предучилищното и училищното образование се определят като национален приоритет принципите за равен достъп до качествено образование и приобщаване на всяко дете и на всеки ученик в училище и детска градина и недопускане на дискриминация при провеждане на предучилищното и училищното образование.

Тези принципи са гарант за интелектуално, социално и духовно развитие и подкрепа на всеки ученик в съответствие с възрастта, потребностите, способностите и интересите му, както и за придобиване на компетентности, необходими за успешна личностна и професионална реализация и активен граждански живот в съвременните общности.

За онези, които нямат равен старт (лица със специални образователни потребности и/или увреждания) се полагат специални грижи с оглед тяхното пълноценно участие в образователния процес.

На територията на община Рудозем функционират три общински училища – средищно училище СУ „Св. св. Кирил и Методий“ гр. Рудозем, средищно училище СУ „Христо Ботев“ с.Чепинци и защитено училище ОУ „Христо Ботев“ с. Елховец, както и седем общински детски градини – ДГ „Снежанка“ гр. Рудозем, ДГ „Слънце“ с. Рибница ДГ „Елица“с. Чепинци, ДГ“Възраждане“, ДГ“Дъга“с.Елховец, ДГ“Мечо Пух“с.Пловдивци, ДГ“Войкова лъка“

**Учебна 2019/2020 г**.

|  |  |
| --- | --- |
| **Училища** | **Брой ученици** |
| *Дневна форма на обучение**/паралелки/* | *Дневна форма на обучение /брой ученици/* | *Групи ЦДО от І до VІІ клас* | *Брой ученици в ЦДО групи* | *В т. ч. ученици със СОП* |
| СУ „Св. св. Кирил и Методий“ гр. Рудозем | 31 | 604 | 16 | 331 | 32 |
| СУ „Христо Ботев“ с.Чепинци | 13 | 235 | 8 | 141 | 12 |
| ОУ „Христо Ботев“ с. Елховец | 7 | 60 | 3 | 59 | 1 |
| **ОБЩО:** | **51** | **899** | **27** | **531** | **45** |

**Учебна 2019/2020 г.**

|  |
| --- |
| **Детски градини** |
| *Първа група* | *Втора група* | *Трета група* | *Четвърта група* | *В т.ч. със СОП* |
| ДГ „Снежанка“ гр. Рудозем | 50 | 24 | 29 | 21 | 6 |
| ДГ „Слънце“ с.Рибница | 10 | 3 | 10 | 4 |  |
| ДГ „Елица“с. Чепинци | 17 | 20 | 13 | 15 | 5 |
|  ДГ“Възраждане“ | 15 | 5 | 4 | 7 |  |
| ДГ“Дъга“с.Елховец | 14 | 5 | 5 | 10 | 7 |
| ДГ“Мечо Пух“с.Пловдивци | 9 | 3 |  | 3 | 1 |
| ДГ“Войкова лъка“ | 6 | 3 | 3 | 8 | 1 |
| **ОБЩО:** | **121** | **63** | **64** | **68** | **20** |

 Значим принос за осигуряването на равен достъп до качествено образование е участието на две детски градини по проект BG05M2OP003-3.005-0004 „Активно приобщаване в системата на предучилищното и училищното образование“, осъществяван с финансовата подкрепа на Оперативна програма „Наука и образование за интелигентен растеж“ 2014 – 2020 г. Една от основните дейности на проекта е осигуряване на подкрепяща среда в детските градини чрез допълнително обучение по български език и провеждане на дейности за педагогическа, психологическа и социална подкрепа за деца със специални образователни потребности. В рамките на тази дейност бяха назначени двама помощник-възпитатели, един помощник на учителя, двама логопеди и един психолог в детските градини.

1. **Младежка заетост**

В условията на пазарна икономика от важно значение за младите хора е предстоящото им трудово и социално реализиране. Към този план трябва да съществуват добри перспективи за осигуряване на заетост, поддържане и подобряване условията на труд, както и добра среда за разширяване на възможностите за интегриране.

Причините за младежка безработица могат да се обединят в няколко аспекта:

- дисбаланс между реалното търсене на пазара на труда и младежите с определено професионално направление;

- занижено равнище на професионална квалификация, дължащо се на слаба практическа подготовка и ниска информираност;

- слабо търсена или неточна професионална ориентация;

- липсата на трудов опит, който е основен фактор за всеки работодател при подбор на кадри;

- демотивация от предлаганото заплащане при несъобразяване или пренебрегване на дадената квалификация;

- малко на брой работодатели инвестират в обучението и квалификацията на младите работници и служители*;*

- ниска производителност и адаптивност на младите хора*;*

Често младите хора изпитват липса на необходимата информация за устройване на работа. Няма практика работодатели да инвестират в обучението и квалификацията на младите работници и служители. Голяма част от тях са демотивирани от предлаганото заплащане, както и от условията на работа, което ги превръща в потенциален ресурс на заетостта в сивата икономика.

Насочването на политиките за развитие на кариерната ориентация би облекчило включването на трудоспособните хора в системата на трудовата заетост. Тези от тях, които са без опит, квалификация и ниско образование са в неблагоприятно положение и са най-засегнати от влошените икономически условия. Необходимо е да се положат усилия в посока на плавното преминаване от учебната скамейка към пазара на труда чрез разширяване на стажове и практики, както в държавния, така и в частния сектор. В тази връзка общинска администрация се стреми да използва всички възможности, предлагани от субсидираната заетост – програми, мерки за заетост, схеми на Оперативна програма „Развитие на човешките ресурси“, чрез сътрудничеството на дирекция „Бюро по труда“ гр. Смолян. Една от тези програми е НП „Старт на кариерата“, чиято основна цел е да бъдат осигурени възможности за придобиване на трудов стаж на безработни младежи, завършили висше образование, с цел улесняване на прехода между образование и заетост.

За сведение през 2019 г. назначените младежи по програми за заетост са:

|  |  |
| --- | --- |
| **ПРОГРАМА/МЯРКА** | **ВКЛЮЧЕНИ В ЗАЕТОСТ МЛАДЕЖИ** |
| до 24 години | до 29 години | общо |
| НП „Старт на кариерата“ | 0 | 3 | 3 |
| ОП РЧР „Обучение и заетост за младите хора – лица с трайни увреждания“ | 1 | 3 | 4 |
| ОП РЧР – Проект „Младежка заетост“ | 0 | 3 | 3 |

**4. Достъп до информация и услуги**

Въпреки масовото навлизане на информационни технологии в бита и в работата, достъпът до информация на младите хора все още е ограничен. Публичните услуги в подкрепа на младежите все още не са с необходимото качество и не достигат до всички нуждаещи се, особено до младежите в малките населени места.

Един от приоритетите в политиката на община Рудозем е повишаване качеството и достъпът до информационни услуги в подкрепа на младежкото развитие. Именно в тази връзка община Рудозем е една от 3400-те общини одобрена по програмата **WIFI4EU** на Европейския съюз за получаване на ваучери за изграждане на безплатни високоскоростни мрежи за безжичен достъп до интернет на обществени места, в размер на 15000 EUR.

Ключова роля за осигуряването на достъп до широк кръг информационни източници имат образователните институции, читалищата и библиотеките. Община Рудозем има изградена добра културна инфраструктура в това отношение, а именно читалищата, които изпълняват и ролята на памет за миналото като събират, съхраняват и осигуряват достъп до материали, свързани с историята на общността или на отделни личности.

Ежегодно учебните заведения кандидатстват по Национална програма „Информационни и комуникационни технологии (ИКТ) в системата на предучилищното и училищното образование“ за изграждане и развитие на безжични мрежи, електронен дневник, както и за интернет свързаност.

По тази национална програма кандидатстват и детските градини, като към момента са оборудвани с интерактивни мултимедийни устройства и лаптопи.

1. **Гражданска активност**

Мисленето сред младите хора за гражданска инициативност като „нещо безсмислено и губещо време“ е сериозна заплаха за демократичните механизми в бъдеще.

Целите на въведеното гражданско образование в училище са насочени към личностното развитие и подготовка на младия човек за социалната му реализация. Главната цел на това образование е да подпомага развитието и утвърждаването на младия човек като гражданин, който е автономна свободна личност, способна да поеме отговорност за себе си и за другите. Насочено е към формиране на гражданско съзнание и граждански добродетели и има за задача придобиването на социални, граждански и интеркултурни компетентности.

Оползотворяването на свободното време на учениците е значим аспект в работата на образователните институции и читалищата, въвеждайки допълнителни клубове по интереси и школи. Участие вземат и в спортните клубове и клубовете по танци, където отиват от една страна да спортуват, а от друга да се забавляват. Също така предпочитат да се изявяват в неформални среди - събирания с приятели, спортни мероприятия, интернет форуми и чатове.

1. **Младежко доброволчество**

Развитието на доброволчеството е движеща сила за личностно развитие, учене, конкурентоспособност, солидарност между поколенията и формиране на гражданско самосъзнание. Доброволчеството предоставя много възможности на младите хора да проявяват хуманност и грижа за другите, както и за утвърждаване на общочовешки ценности.

Все повече младежи на територията на община Рудозем приемат доброволчеството като начин на мислене и поведение, като начин на живот. Доказателство за това са множеството доброволчески и благотворителни инициативи за набиране на средства за деца в нужда, с увреждания и сираци и за подпомагане на възрастни хора в неравностойно положение.

 Доброволчеството дава множество възможности на младите хора да изразят своя порив към хуманност и грижа за другите, както и да се утвърдят общочовешките ценности сред младото поколение.

1. **Здравословен начин на живот**

Здравната профилактика в учебните и детски заведения на територията на община Рудозем се осъществява от здравни кабинети, както следва:

1. Здравен кабинет, обслужващ СУ „Свети Свети Кирил и Методий“ – гр.Рудозем
2. Здравен кабинет, обслужващ ОУ „Христо Ботев“, с. Елховец и ДГ „Дъга“, с. Елховец;
3. Здравен кабинет, обслужващ СУ „Христо Ботев“ – с.Чепинци и ДГ „Елица“ – с.Чепинци
4. Здравен кабинет, обслужващ ДГ „Снежанка“, гр. Рудозем;

Популяризирането на здравословния начин на живот сред младите хора е чрез насърчаване на физическата активност и спорта. Младите хора в града имат възможност да спортуват активно при изявено желание от тяхна страна, тъй като имат достъп до най-различни спортни площадки, оборудвани с модерни съоръжения.

В Спортния календар на община Рудозем са заложени събития, ориентирани към любители на спортовете: футбол, баскетбол, бойни изкуства, хокей на трева и др. Радващо е, че всяко от спортните събития протича с активното участие на учащи и младежи. Чрез различните спортни занимания младите хора развиват ценни физически и психически качества, осъществя се превенция на заболявания, както и превенция на противообществените прояви и престъпността.

1. **Младежка престъпност**

От 14 годишна възраст възниква възможността за реализиране на наказателна отговорност по отношение на младия човек за извършени от него престъпления. С оглед превенция и гарантиране сигурността на децата в община Рудозем, са предприети и се изпълняват редица мероприятия, които са насочени към ограничаване на употребата на алкохол, тютюневи изделия, наркотични вещества и техните аналози сред младите хора. Тези мероприятия са инициирани от Местната комисия за борба с противообществените прояви на малолетни и непълнолетни, целящи подобряване средата за сигурност на децата. Активно съдействат в превантивната работа и Детска педагогическа стая, отдел „Закрила на детето“, Полицейски участък – Рудозем, училища, Център за обществена подкрепа, спортни клубове, читалища и родителски настоятелства.

**ІІІ. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ**

1. **Неформално и формално обучение**
* Окуражаване на младите хора да вземат пълноценно участие в училищния живот и в свързаните с него дейности, като извънучилищните форми и обмена на ученици;
* Неформални обучения за младите хора;
* Повишаване на мотивацията за образование и професионална квалификация, за бъдеща реализация на пазара на труда;
* Насърчаване на политиката на финансова и ресурсна подкрепа на училищни проекти;
* Осигуряване на условия за провеждане на стажове за учащи се и млади специалисти;

**2. Младежка заетост**

* Стимулиране на кариерното развитие на младите хора;
* Насърчаване на младежкото предприемачество;
* Оказване на подкрепа при стартирането и развитието на самостоятелен бизнес;
* Популяризиране на възможностите за младежка заетост чрез отворени европейски програми;
* Създаване на възможности за стажове и кариерно развитие в общинската администрация на студенти от държавни и частни университети;
* Привличане на инвеститори с цел осигуряване на работни места;

**3. Достъп до информация за възможностите за развитие и финансиране на младежки инициативи и услуги**

* Организиране на общински информационни кампании, насочени към младите хора на територията на цялата община;
* Финансиране на младежки инициативи чрез общински програми;
* Развитие на таланта, творческите умения и културното изразяване на младите хора;
1. **Гражданска активност**
* Прозрачност на местните политики - организиране на дискусии, срещи, форуми по определени теми. Текущо проучване потребностите и проблемите;
* Насърчаване на младите хора да бъдат активни граждани с ясна обществена позиция;
* Запознаване на младите хора с публичните институции и с начина на тяхното функциониране;
* Популяризиране и мултиплициране на добри практики на младежка гражданска активност;
* Насърчаване и подпомагане на развитието на младежките организации;
* Подпомагане реализирането на младежки инициативи и кампании;
* Пълноценно осмисляне на свободното време;
1. **Младежко доброволчество**
* Насърчаване и организиране участието на млади хора в доброволчески инициативи;
* Иницииране на повече доброволчески възможности за младите
* Популяризиране на младежкото доброволчество в обществото;
1. **Насърчаване за здравословен начин на живот**
* Превенция на факторите, създаващи риск за здравето на младите хора;
* Повишаване на сексуалната култура на младите хора;
* Насърчаване на физическата активност и спорта сред младите хора;
* Организиране на информационни кампании за здравословен начин на живот;
1. **Младежката престъпност**
* Стимулиране на активното участие на младите хора в превенцията на престъпността, особено в превенцията на правонарушенията, извършени от млади хора;
* Изграждане на доверие между младите хора и правоохранителните органи;
* Развитие на култура на пътна безопасност сред младите хора.

**ІV. ОПИСАНИЕ НА ДЕЙНОСТИТЕ, КОИТО ДОПРИНАСЯТ ЗА ПОСТИГАНЕ НА ЦЕЛИТЕ**

|  |  |  |  |
| --- | --- | --- | --- |
| **№ по ред** | **Наименование на дейностите** | **Срок за изпълнение**  | **Отговорни институции** |
| 1. | Предоставяне на възможност за работа и стажуване по младежка програма „Старт на кариерата“ и Младежка програма за заетост | м. януари –м. декември | Община РудоземДирекция „Бюро по труда“ |
| 2. | Включване на младите хора при организирането и провеждането на спортните прояви съгласно програмата на спортните клубове за 2020 г. на община Рудозем | Съгласно програмата на съгласно програмата на спортните клубове 2020 г. | Община РудоземУчилищаСпортни клубовеЦОП |
| 3. | Активно участие на младите хора при организирането и провеждането на мероприятията от Културния календар за 2020 г. на община Рудозем, в т. ч.:* Организиране и провеждане на 3-ти март – Национален празник на България;
* Организиране и провеждане на традиционен празник на гр.Рудозем и Ден на миньора;
* Събития, посветени на 24 май;
 | Съгласно програмата на Културния календар за 2020 г. | Община РудоземЧиталищаЦентрове |
| 4. |

|  |
| --- |
| Реализиране на Програма на мерките за закрила на деца с изявени дарби от държавни, общински и частни училища през 2020 г.  |

 | Целогодишно | Община Рудозем |
| 5. | Организиране на превантивни мероприятия с младежи, съгласно Плана за работа на МКБППМН, в т. ч. и провеждане на информационни кампании по превенция на рисковото поведение на младите хора: * 1 март – Световен ден против насилието;
* 9 май – Ден на Европа;
* 31 май – Световен ден против тютюнопушенето;
* 26 юни – Международен ден за борба с наркотичните зависимости;
* 1 декември – Световен ден за борба със СПИН;
* „Толерантност“, „Насилие и агресия в училище“, „Безопасен интернет“ и др.
* 3 декември – Световен ден за хора с увреждания;
* 5 декември – Ден на доброволеца;
 | Целогодишно | МКБППМН |
| 6 | Тренинги и обучения по метода „Връстници обучават връстници“ за здравословен начин на живот, алкохол, тютюнопушене и наркотици  | Целогодишно | МКБППМН |
| 7. | Провеждане на занимания по интереси с младежи в училищата на територията на община Рудозем | Целогодишно/без лятна ваканция/ | Училища |
| 8. | Световен ден на книгата и авторското право – рисунка на любим герой | м. април | Читалища |
| 9. | Организиране и провеждане на благотворителни акции с младежи - изработване на картички, мартеници и коледни сувенири  | м. декември | Детски градиниУчилищаЧиталищаЦентрове |
| 10. | Организиране на младежки доброволчески групи за участие в кампанията „Да изчистим България“ | м. септември | Община РудоземУчилищаЧиталищаДетски градиниЦентрове |
| 11. | Отбелязване на Международния ден на младежта | м. август | Община РудоземУчилищаЧиталища |
| 12. | Организиране на кампания за пътна безопасност | Целогодишно | Община РудоземМКБППМНУчилища |

Необходимите финансови средства за реализиране на Общинския план за младежта за 2020 г. са заложени и в Културния календар на община Рудозем за 2020 г. и бюджета на МКБППМН.

**V. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

За постигане на ефективно наблюдение и контрол, реализирането на плана ще бъде подчинено на следните **принципи**:

* Законосъобразност;
* Прозрачност и отвореност към сътрудничество;
* Изграждане на партньорство между институциите, работещи с младежи;
* Солидарност и толерантност към всички групи младежи;
* Иновации в процеса на предоставяне на услуги за младежите;

Изключително важно значение за ефективното изпълнение на плана е координацията и оперативното взаимодействие между:

* Министерство на образованието и науката /РУО – Смолян/
* Министерство на младежта и спорта
* Общинска администрация – Рудозем
* Общински съвет - Рудозем
* Дирекция „Бюро по труда“
* Отдел „Закрила на детето“
* Полицейски участък - Рудозем
* МКБППМН
* Училища и детски градини
* Читалища
* Център за обществена подкрепа
* Дневен център за деца и младежи с увреждания
* Спортни клубове
* Младежка организация на БЧК

**VІ. ОЧАКВАНИ РЕЗУЛТАТИ**

1. Повишаване на активността на младите хора в местното самоуправление и в обществения живот;
2. Успешна социална и професионална реализация на младите хора;
3. Създадени условия за подкрепа и реализация на младежки инициативи, кампании и мероприятия;
4. Създаване на добри условията за спортуване и осмисляне на свободното време на младежите;
* Привличане на младите хора да участват в подготовката и провеждането на събития от културния и спортния календар на община Рудозем;
1. Намаляване броя на правонарушенията, извършени от млади хора;
2. Повишаване качеството на социалните услуги за младите хора;
3. Включване на млади хора в дейности по превенция на зависимости;
4. Повишаване нивото на информираност и придобити умения и знания за здравословен начин на живот;
5. Участие на младежи в национални и европейски образователни програми;

**VІІ. ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА**

* За да се осигури ефективност на дейностите за отразяване на степента на активност на заинтересованите страни, в интернет страниците на община Рудозем, училища и читалища редовно ще се публикуват информационни материали и снимков архив, отразяващи изпълнението на плана за младежта.